title: 2013/756/EU: A Tanács határozata ( 2013. december 2. ) a Kormányzati Beszerzési Megállapodás módosításáról szóló jegyzőkönyv egyes rendelkezéseinek végrehajtására vonatkozó határozatok tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról

text:
               14.12.2013

               HU

               Az Európai Unió Hivatalos Lapja

               L 335/32

         A TANÁCS HATÁROZATA
   (2013. december 2.)
   a Kormányzati Beszerzési Megállapodás módosításáról szóló jegyzőkönyv egyes rendelkezéseinek végrehajtására vonatkozó határozatok tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról
   (2013/756/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A WTO Kormányzati Beszerzési Megállapodásának (a továbbiakban: az 1994. évi megállapodás) módosításáról szóló tárgyalások 1999 januárjában kezdődtek meg az 1994. évi megállapodás XXIV. cikke (7) bekezdésének b) és c) pontjában foglalt kötelezettségvállalás alapján.

               (2)

               A tárgyalásokat a Bizottság folytatta le az Európai Unió működéséről szóló szerződés 207. cikkéneke (3) bekezdése értelmében létrehozott különbizottsággal konzultálva.

               (3)

               A tárgyalások során a tárgyaló felek 2012. március 30-án megállapodtak a Kormányzati Beszerzési Megállapodás módosításáról szóló jegyzőkönyvről (a továbbiakban: a jegyzőkönyv), valamint a Kormányzati Beszerzési Bizottság által elfogadandó hét határozatról, amelyekkel a jegyzőkönyv hatálybalépése után haladéktalanul megkezdődik a jegyzőkönyv egyes rendelkezéseinek végrehajtása. Ezek a határozatok a következők: i. a Kormányzati Beszerzési Bizottság határozata a megállapodás XIX. és XXII. cikke szerinti értesítési előírásokról; ii. a Kormányzati Beszerzési Bizottság határozata a munkaprogramok elfogadásáról; iii. a Kormányzati Beszerzési Bizottság határozata a kkv-kre vonatkozó munkaprogramról; iv. a Kormányzati Beszerzési Bizottság határozata a statisztikai adatok gyűjtésére és jelentésére vonatkozó munkaprogramról; v. a Kormányzati Beszerzési Bizottság határozata a fenntartható beszerzésre vonatkozó munkaprogramról; vi. a Kormányzati Beszerzési Bizottság határozata a felek mellékleteiben szereplő kizárásokra és korlátozásokra vonatkozó munkaprogramról; vii. határozat a nemzetközi beszerzések során alkalmazandó biztonsági szabványokra vonatkozó munkaprogramról; (a továbbiakban együttesen: a határozatok).

               (4)

               A 2012. március 30-án létrejött megállapodás hatálybaléptetésére irányuló eljárás szerint a Kormányzati Beszerzési Bizottságnak a jegyzőkönyv hatálybalépését követő első ülésén határozatot kell hoznia a határozatok elfogadásának megerősítéséről, valamint a jegyzőkönyv hatálybalépésének időpontjában való hatálybalépésükről.

               (5)

               Mivel a határozatok megkönnyítik a módosított 1994. évi megállapodás elveinek végrehajtását, és hozzájárulnak a diszkriminatív gyakorlat megszüntetéséhez, a határozatok elfogadása lehetővé teszi a kormányzati beszerzések további megnyitását.

               (6)

               Helyénvaló megállapítani a jegyzőkönyv egyes rendelkezéseinek végrehajtására vonatkozó határozatok tekintetében a Kormányzati Beszerzési Bizottságban az Európai Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   A Kormányzati Beszerzési Bizottságban az Európai Unió nevében képviselendő álláspont a következő határozatok elfogadásának megerősítése:

               i.

               a Kormányzati Beszerzési Bizottság határozata a megállapodás XIX. és XXII. cikke szerinti értesítési előírásokról;

               ii.

               a Kormányzati Beszerzési Bizottság határozata a munkaprogramok elfogadásáról;

               iii.

               a Kormányzati Beszerzési Bizottság határozata a kkv-kre vonatkozó munkaprogramról;

               iv.

               a Kormányzati Beszerzési Bizottság határozata a statisztikai adatok gyűjtésére és jelentésére vonatkozó munkaprogramról;

               v.

               a Kormányzati Beszerzési Bizottság határozata a fenntartható beszerzésre vonatkozó munkaprogramról;

               vi.

               a Kormányzati Beszerzési Bizottság határozata a felek mellékleteiben szereplő kizárásokra és korlátozásokra vonatkozó munkaprogramról;

               vii.

               határozat a nemzetközi beszerzések során alkalmazandó biztonsági szabványokra vonatkozó munkaprogramról;

         valamint megegyezés arról, hogy a határozatok az 1994. évi megállapodás módosításáról szóló jegyzőkönyv hatálybalépésének időpontjában válnak hatályossá.
   Ezt az álláspontot a Bizottság fejti ki.
   A határozatok szövegét csatolták e határozathoz.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. december 2-án.

            a Tanács részéről

            az elnök

         E. GUSTAS

      MELLÉKLET

                  A. melléklet

               A Kormányzati Beszerzési Bizottság határozata a Megállapodás XIX. és XXII. cikke szerinti értesítési előírásokról …

                  B. melléklet

               A Kormányzati Beszerzési Bizottság határozata a munkaprogramok elfogadásáról …

                  C. melléklet

               A Kormányzati Beszerzési Bizottság határozata a kkv-kre vonatkozó munkaprogramról …

                  D. melléklet

               A Kormányzati Beszerzési Bizottság határozata a statisztikai adatok gyűjtésére és jelentésére vonatkozó munkaprogramról …

                  E. melléklet

               A Kormányzati Beszerzési Bizottság határozata a fenntartható beszerzésre vonatkozó munkaprogramról …

                  F. melléklet

               A Kormányzati Beszerzési Bizottság határozata a Felek mellékleteiben szereplő kizárásokra és korlátozásokra vonatkozó munkaprogramról …

                  G. melléklet

               A Kormányzati Beszerzési Bizottság határozata a nemzetközi beszerzések során alkalmazandó biztonsági szabványokra vonatkozó munkaprogramról …

         A. MELLÉKLET

            A Kormányzati Beszerzési Bizottság határozata a Megállapodás XIX. és XXII. cikke szerinti értesítési előírásokról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            FIGYELEMBE VÉVE az e Megállapodáshoz kapcsolódó törvények és rendeletek, valamint azok módosításai e Megállapodás XXII. cikke (5) bekezdésében előírt átláthatóságának jelentőségét;
            FIGYELEMBE VÉVE továbbá annak jelentőségét, hogy a Feleknek az e Megállapodás I. függelékéhez csatolt mellékletei hatálya alá tartozó szervezetekről pontos lista legyen vezetve a Megállapodás XIX. cikkével összhangban;
            ELISMERVE, hogy a Felek kihívásokkal szembesülnek azzal kapcsolatban, hogy megfelelő időben előterjesszék az e Megállapodáshoz kapcsolódó törvényeik és rendeleteik módosításairól szóló értesítéseket a bizottság számára, ahogy azt a Megállapodás XXII. cikkének (5) bekezdése előírja, valamint hogy benyújtsák az I. függelékhez csatolt mellékleteik javasolt helyesbítéseit, ahogy azt a Megállapodás XIX. cikkének (1) bekezdése előírja;
            FIGYELEMBE VÉVE, hogy a Megállapodás XIX. cikkének rendelkezései különbséget tesznek az olyan javasolt helyesbítésekről szóló értesítések között, amelyek nem módosítják a Megállapodásban közösen megállapított alkalmazási kört, és az I. függelékhez csatolt mellékletek egyéb fajta javasolt módosításai között;
            FELISMERVE, hogy a technológiai változások lehetővé tették számos Fél számára, hogy elektronikus úton adjanak tájékoztatást kormányzati beszerzési szabályaikról, és értesítsék a Feleket e szabályozás módosításairól,
            A KÖVETKEZŐKÉPPEN HATÁROZ:

               A törvények és rendeletek módosításáról szóló éves értesítések

                        1.

                        Amennyiben valamelyik Fél hivatalosan kijelölt elektronikus médiát tart fenn, amelyen linkek találhatók az e Megállapodáshoz kapcsolódó hatályos törvényeihez és rendeleteihez, törvényei és rendeletei elérhetők a WTO egy hivatalos nyelvén, és az ilyen média szerepel a II. függelékben, akkor a Fél a XXII. cikk (5) bekezdésében szereplő előírást azáltal teljesítheti, hogy évente, az év végén értesíti a bizottságot minden módosításról, kivéve, ha a módosítás lényegi, vagyis érintheti a Fél e Megállapodás szerinti kötelezettségeit; ilyen esetben az értesítést haladéktalanul meg kell tenni.

                        2.

                        A Felek egy adott Fél éves értesítését a bizottság következő évi első informális ülésén megvitathatják.

               A Felek e Megállapodás I. függelékéhez csatolt mellékleteinek javasolt helyesbítései

                        3.

                        A Fél e Megállapodás I. függelékéhez csatolt mellékleteinek következő módosításait a Megállapodás XIX. cikke szerinti helyesbítésnek kell tekinteni:

                                    a)

                                    egy szervezet nevében történt változás;

                                    b)

                                    az egy mellékletben szereplő két vagy több szervezet egyesülése; és

                                    c)

                                    az egy mellékletben szereplő szervezet szétválása egy vagy több szervezetre, amelyek mindegyikét felveszik az ugyanazon mellékletben szereplő szervezetek közé.

                        4.

                        A valamely Fél által az I. függelékhez csatolt mellékletek 3. pontja hatálya alá tartozó javasolt helyesbítése esetén a Fél kétévente értesíti a bizottságot attól kezdődően, hogy a fennálló (1994. évi) Megállapodás módosításáról szóló jegyzőkönyv hatályba lépett.

                        5.

                        A javasolt helyesbítésről szóló értesítés Felek közötti köröztetésének időpontjától számított 45 napon belül bármely Fél értesítheti a bizottságot a javasolt helyesbítéssel szembeni kifogásáról. A XIX. cikk (2) bekezdésével összhangban, amennyiben a Fél kifogást terjeszt elő, meg kell jelölnie a kifogás indokait, beleértve annak okait, hogy miért véli úgy, hogy a javasolt helyesbítés érintheti a Megállapodásban szereplő, kölcsönös megállapodás tárgyát képező alkalmazási kört, és így a javasolt helyesbítés miért nem esik a 3. pont hatálya alá. Amennyiben írásbeli kifogást nem terjesztenek elő, a javasolt helyesbítés az értesítés Felek közötti köröztetésének időpontjától számított 45 nap elteltével hatályba lép, a XIX. cikk (5) bekezdésének a) pontjával összhangban.

                        6.

                        E határozat elfogadásától számított négy évvel a Felek felülvizsgálják annak működését és eredményességét, valamint megteszik a szükséges kiigazításokat.

         B. MELLÉKLET

            A Kormányzati Beszerzési Bizottság határozata a munkaprogramok elfogadásáról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a XXII. cikk (8) bekezdésének b) pontja szerint a bizottság olyan további munkaprogramokat felsoroló határozatot fogadhat el, amelyeket a bizottság e Megállapodás végrehajtásának és a XXII. cikk (7) bekezdése szerinti tárgyalások előmozdításának érdekében vállal;
            A KÖVETKEZŐKÉPPEN HATÁROZ:

                        1.

                        Azon munkaprogramok listája, amelyeken a bizottság a jövőben dolgozni fog, az alábbi munkaprogramokkal egészül ki:

                                    a)

                                    a köz- és magánszféra közötti partnerségek igénybevételének, átláthatóságának és jogi szabályozásának, valamint a Megállapodás hatálya alá tartozó beszerzésekkel fennálló viszonyának felülvizsgálata;

                                    b)

                                    az áruk és szolgáltatások közös nómenklatúrája kifejlesztésének előnyei és hátrányai; és

                                    c)

                                    a szabványosított értesítések kifejlesztésének előnyei és hátrányai.

                        2.

                        A bizottság e munkaprogramok alkalmazási körét és ütemezését későbbi időpontban alakítja ki.

                        3.

                        A bizottság rendszeresen felülvizsgálja a programok listáját és elvégzi a szükséges kiigazításokat.

         C. MELLÉKLET

            A Kormányzati Beszerzési Bizottság határozata a KKV-kre vonatkozó munkaprogramról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a Kormányzati Beszerzési Megállapodás (a továbbiakban: Megállapodás) XXII. cikke (8) bekezdésének a) pontja szerint a Felek munkaprogramokat – többek között a kis- és középvállalkozásokra (kkv-kre) vonatkozó munkaprogramot – fogadnak el, és e programokat rendszeresen felülvizsgálják;
            FELISMERVE a kkv-k kormányzati beszerzésekben való részvétele előmozdításának fontosságát; és
            FELISMERVE, hogy a Felek a XXII. cikk (6) bekezdésében abban állapodtak meg, hogy törekednek arra, hogy elkerüljék a nyílt beszerzést torzító, hátrányos megkülönböztetéssel járó intézkedések bevezetését vagy fenntartását;
            A KÖVETKEZŐKBEN AZ ALÁBBI MUNKAPROGRAMOT FOGADJA EL A KKV-K TEKINTETÉBEN:
            1.   A kkv-kre vonatkozó munkaprogram kezdeményezése

            A bizottságnak a fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő első ülésén a bizottság a kkv-kre vonatkozó munkaprogramot kezdeményez. A bizottság felülvizsgálja azokat a kkv-kre vonatkozó intézkedéseket és politikákat, amelyeket a Felek annak érdekében alkalmaznak, hogy segítsék, előmozdítsák, ösztönözzék vagy megkönnyítsék a kkv-k részvételét a kormányzati beszerzésekben, és jelentést készít a felülvizsgálat eredményeiről.
            2.   A kkv-kre vonatkozó hátrányos megkülönböztetéssel járó intézkedések elkerülése

            A Felek tartózkodnak attól, hogy olyan, hátrányos megkülönböztetéssel járó intézkedéseket vezessenek be, amelyek kizárólag a belföldi kkv-ket részesítik előnyben, és arra ösztönzik a csatlakozó Feleket, hogy azok ne vezessenek be ilyen intézkedéseket és politikákat.
            3.   Átláthatósági program és kkv-kről készített felmérés

            3.1.   Átláthatósági program

            A fennálló (1994. évi) Megállapodás módosításáról szóló jegyzőkönyv hatálybalépésekor azok a Felek, amelyek I. függelékükben sajátos rendelkezéseket tartanak fenn a kkv-k tekintetében, beleértve a fenntartott piacokat, értesítik a bizottságot az ilyen intézkedésekről és politikákról. Az értesítésnek tartalmaznia kell az intézkedések és politikák részletes leírását, azok releváns jogi szabályozását, valamint működésüket, és az ilyen intézkedések tárgyát képező beszerzés értékét. Emellett az ilyen Felek a Megállapodás XXII. cikke (5) bekezdésével összhangban értesítik a bizottságot az ilyen intézkedések és politikák minden lényeges módosításáról.
            3.2.   Kkv-kről készített felmérés

                        a)

                        A bizottság felmérést végez a Felek körében egy olyan kérdőív révén, amellyel tájékoztatást kér azokról az intézkedésekről és politikákról, amelyeket a Felek annak érdekében alkalmaznak, hogy segítsék, előmozdítsák, ösztönözzék vagy megkönnyítsék a kkv-k részvételét a kormányzati beszerzésekben. A kérdőív a következők tekintetében kér tájékoztatást az egyes Felektől:

                                    i.

                                    a Fél által alkalmazott intézkedések és politikák leírása, beleértve az intézkedések és politikák gazdasági, szociális és egyéb céljait, valamint azok igazgatásának módját;

                                    ii.

                                    a Fél által alkalmazott kkv-meghatározás;

                                    iii.

                                    az, hogy a Fél milyen mértékben rendelkezik szakosodott ügynökségekkel vagy intézményekkel a kkv-k kormányzati beszerzés tekintetében való segítése céljából;

                                    iv.

                                    a kormányzati beszerzésekben való részvétel szintje a kkv-knek odaítélt szerződések értéke és száma szempontjából egyaránt;

                                    v.

                                    a kkv-k alvállalkozóként való igénybevételére irányuló intézkedések és politikák leírása, beleértve az alvállalkozásba adás céljait, garanciáit és ösztönzőit;

                                    vi.

                                    a kkv-k (más nagy vagy kis ajánlattevőkkel) közös ajánlattételben való részvételének előmozdítása;

                                    vii.

                                    a kkv-k kormányzati beszerzésben való részvételi lehetőségeinek biztosítására koncentráló intézkedések és politikák (mint a fokozott átláthatóság és a kormányzati beszerzési információk kkv-k számára való elérhetősége; az ajánlattételben való részvétel feltételeinek egyszerűsítése; a szerződések méretének csökkentése; az áruértékesítés és szolgáltatásnyújtás teljesítéséért járó ellenszolgáltatás kellő időben való megfizetésének biztosítása); és

                                    viii.

                                    a kkv-k innovációjának ösztönzését célzó kormányzati beszerzési intézkedések és politikák alkalmazása.

                        b)

                        A WTO Titkárságának összeállítása a kkv-kről készített felmérésről
                        A WTO Titkársága határidőt állapít meg arra, hogy valamennyi Fél megküldje a kérdőívre adott válaszokat a WTO Titkárságának. A válaszok beérkezését követően a Titkárság összeállítást készít a válaszokból, és a válaszokat, valamint az összeállítást megküldi a Feleknek. A Titkárság mellékeli azon Felek listáját, amelyektől nem érkezett válasz.

                        c)

                        A Felek között a kkv-kre vonatkozó kérdőívekre adott válasz kapcsán folytatott információcsere
                        A WTO Titkársága által készített dokumentum alapján a bizottság határidőt állapít meg kérdések feltevésére, a további információkérésekre, valamint a többi Fél által adott válaszokra tett észrevételekre.

                  4.   A kkv-kről készített felmérés eredményeinek értékelése és a végeredmény végrehajtása

            4.1.   A kkv-kről készített felmérés eredményeinek értékelése

            A bizottság megjelöli a Felek azon intézkedéseit és politikáit, amelyeket bevált gyakorlatoknak tart a kkv-k kormányzati beszerzésben való részvételének előmozdítása és megkönnyítése terén, és jelentést készít, amely tartalmazza az intézkedésekre és politikákra vonatkozó bevált gyakorlatokat, valamint a többi intézkedés listáját.
            4.2.   A kkv-kről készített felmérés végeredményének végrehajtása

                        a)

                        A Felek elősegítik a felmérés értékelésében megjelölt bevált gyakorlatok elfogadását annak érdekében, hogy ösztönözzék és megkönnyítsék a Felek kkv-inek részvételét a kormányzati beszerzésekben.

                        b)

                        A bizottság az egyéb intézkedéseket fenntartó Feleket arra ösztönzi, hogy a hatályon kívül helyezés vagy a többi Fél kkv-i esetében történő alkalmazás értékelése céljából vizsgálják felül ezeket az intézkedéseket. E Felek tájékoztatják a bizottságot a felülvizsgálat eredményéről.

                        c)

                        Az egyéb intézkedéseket fenntartó Felek az ilyen intézkedések hatálya alá tartozó beszerzések értékét feltüntetik az általuk a Megállapodás XVI. cikkének (4) bekezdése alapján a bizottság számára benyújtott statisztikákban.

                        d)

                        A Felek kérhetik az ilyen egyéb rendelkezések felvételét a Megállapodás XXII. cikkének (7) bekezdése szerinti jövőbeli tárgyalások körébe, és ezeket a kéréseket az ilyen intézkedéseket fenntartó Fél pozitív szellemben mérlegeli.

                  5.   Felülvizsgálat

            A fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő két év elteltével a bizottság felülvizsgálja a bevált gyakorlatok hatását a Felek kkv-inek kormányzati beszerzésben való részvétele kiszélesítését illetően, és megvizsgálja, hogy milyen egyéb gyakorlatok mozdíthatják még elő a kkv-k részvételét. Emellett figyelembe veheti a többi Fél kkv-inak az egyéb intézkedéseket fenntartó Felek kormányzati beszerzéseiben való részvételére vonatkozó ilyen intézkedések hatását is.

         D. MELLÉKLET

            A Kormányzati Beszerzési Bizottság határozata a statisztikai adatok gyűjtésére és jelentésére vonatkozó munkaprogramról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a Kormányzati Beszerzési Megállapodás (a továbbiakban: Megállapodás) XXII. cikke (8) bekezdésének a) pontja szerint a Felek munkaprogramokat – többek között a statisztikai adatok gyűjtésére és bejelentésére vonatkozó munkaprogramot – fogadnak el, és e programokat rendszeresen felülvizsgálják;
            FIGYELEMBE VÉVE a statisztikai adatok e Megállapodás XVI. cikke (4) bekezdésében előírt gyűjtésének és jelentésének a jelentőségét a Megállapodás hatálya alá tartozó beszerzések átláthatóságának biztosítása szempontjából;
            FIGYELEMBE VÉVE, hogy az azt bemutató statisztikai adatok, hogy a Felek milyen mértékben szereznek be a Megállapodás hatálya alá tartozó árukat és szolgáltatásokat a Megállapodás más Feleitől, fontos eszközt jelenthetnek a többi WTO-tag arra való ösztönzésében, hogy csatlakozzanak a Megállapodáshoz;
            ELISMERVE azokat az átfogó kihívásokat, amelyekkel a Megállapodás Felei a kormányzati beszerzések terén történő adatgyűjtés, és különösen az általuk a Megállapodásnak megfelelően beszerzett áruk és szolgáltatások származási országának meghatározása kapcsán szembesülnek;
            ELISMERVE, hogy a Felek eltérő módszereket használnak statisztikai adataik gyűjtése során annak érdekében, hogy megfeleljenek a Megállapodás XVI. cikke (4) bekezdésében szereplő jelentéstételi előírásoknak, és eltérő módszereket használhatnak a központi kormányzati szervek és központi szint alatti kormányzati szervek adatainak gyűjtése során,
            A KÖVETKEZŐKBEN AZ ALÁBBI MUNKAPROGRAMOT FOGADJA EL A STATISZTIKAI ADATOK GYŰJTÉSE ÉS JELENTÉSE TEKINTETÉBEN:
            1.   A statisztikai adatok gyűjtésére és jelentésére vonatkozó munkaprogram kezdeményezése

            A bizottságnak a fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő első ülésén a bizottság a statisztikai adatok gyűjtésére és jelentésére vonatkozó munkaprogramot kezdeményez. A bizottság felülvizsgálja a statisztikai adatok Felek általi gyűjtését és jelentését, megvizsgálja az azok harmonizálására fennálló lehetőségeket, és jelentést készít az eredményekről.
            2.   A Felek általi adatszolgáltatás

            A bizottság megállapodik egy időpontban, amelyre valamennyi Fél benyújtja a bizottság számára a Megállapodás hatálya alá tartozó beszerzésekre vonatkozó statisztikai adatokkal kapcsolatosan a következő információkat:

                        a)

                        az általa a statisztikai adatok gyűjtése, értékelése és jelentése céljából alkalmazott módszerek leírása, a Megállapodás szerinti küszöbértékek alatt és felett, valamint a kkv-kra vonatkozó munkaprogram 4.2. c) pontjának leírt beszerzések tekintetében, beleértve azt is, hogy a Megállapodás hatálya alá tartozó beszerzésekre vonatkozó adatokat az odaítélt szerződések teljes értékére vagy egy adott időszakban a beszerzésekre költött összes kiadásra alapozza-e;

                        b)

                        a Fél által gyűjtött statisztikai adatokban szerepel-e a beszerzett áruk vagy szolgáltatások származási országa, és amennyiben igen, a származási ország meghatározásának vagy becslésének módja, valamint a származási országgal kapcsolatos adatgyűjtés technikai akadályai;

                        c)

                        a statisztikai jelentésekben használt besorolások bemutatása; és

                        d)

                        az adatforrások leírása.

                  3.   Összeállítás a szolgáltatott adatokból

            A Titkárság összeállítást készít a szolgáltatott adatokból, és a szolgáltatott adatokat, valamint az összeállítást megküldi a Feleknek. A Titkárság mellékeli azon Felek listáját, amelyek nem szolgáltattak adatot.
            4.   Ajánlások

            A bizottság felülvizsgálja a Felek által szolgáltatott adatokat és ajánlást tesz a következőkről:

                        a)

                        szükséges-e, hogy a Felek közös módszert fogadjanak el a statisztikai adatok gyűjtésére;

                        b)

                        képesek-e a Felek szabványosítani a bizottság számára jelentett statisztikai adatokkal kapcsolatos besorolást;

                        c)

                        a Megállapodás hatálya alá tartozó áruk és szolgáltatások származási országaival kapcsolatos adatok gyűjtését előmozdító eszközök; és

                        d)

                        egyéb, bármely Fél által felvetett, a kormányzati beszerzési adatok jelentésével kapcsolatos technikai kérdések.

                  5.   A bizottság szükség esetén ajánlásokat tesz a következő kérdésekkel kapcsolatban:

                        a)

                        a statisztikai jelentéstétel esetleges harmonizációja annak érdekében, hogy a WTO éves jelentése kiterjedjen a kormányzati beszerzési statisztikákra;

                        b)

                        a Titkárság statisztikai jelentéstétellel kapcsolatos technikai segítségnyújtása az olyan WTO-tagok számára, amelyek Megállapodáshoz való csatlakozása folyamatban van; és

                        c)

                        az annak biztosítását szolgáló eszközök, hogy a Megállapodáshoz csatlakozó WTO-tagok megfelelő eszközökkel rendelkezzenek a statisztikai adatok gyűjtésével és jelentésével kapcsolatos előírások teljesítéséhez.

                  6.   Az adatok elemzése

            A bizottság megvizsgálja, hogy a Felek által a Titkársághoz évente benyújtott statisztikai adatok miként hasznosíthatók annak további elemzéséhez, hogy mekkora gazdasági jelentőséggel bír a Megállapodás, és ezen belül a küszöbértékek milyen hatással vannak a Megállapodás céljainak teljesítésére.

         E. MELLÉKLET

            A Kormányzati Beszerzési Bizottság határozata a fenntartható beszerzésre vonatkozó munkaprogramról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a Kormányzati Beszerzési Megállapodás (a továbbiakban: Megállapodás) XXII. cikke (8) bekezdésének a) pontja szerint a Felek munkaprogramokat – többek között a fenntartható beszerzésre vonatkozó munkaprogramot – fogadnak el, és e programokat rendszeresen felülvizsgálják;
            FELISMERVE, hogy több Fél alakított ki országos és országos szint alatti fenntartható beszerzési politikákat;
            MEGERŐSÍTVE annak jelentőségét, hogy valamennyi beszerzésre a megkülönböztetésmentesség és átláthatóság Megállapodásban szereplő elveivel összhangban kerüljön sor,
            A KÖVETKEZŐKBEN AZ ALÁBBI MUNKAPROGRAMOT FOGADJA EL A FENNTARTHATÓ BESZERZÉS TEKINTETÉBEN:
            1.   A fenntartható beszerzésre vonatkozó munkaprogram kezdeményezése

            A bizottságnak a fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő első ülésén a bizottság fenntartható beszerzésre vonatkozó munkaprogramot kezdeményez.
            2.   A munkaprogram keretében megvizsgálják az alábbiakra kiterjedő témákat:

                        a)

                        a fenntartható beszerzés céljai;

                        b)

                        azok a módszerek, amelyek révén a fenntartható beszerzés fogalma integrálható az országos és országos szint alatti beszerzési politikákba;

                        c)

                        azok a módszerek, amelyek révén a fenntartható beszerzés a legjobb érték/ár arány elvével összhangban gyakorolható; és

                        d)

                        azok a módszerek, amelyek révén a fenntartható beszerzés a Felek nemzetközi kereskedelmi kötelezettségeinek megfelelő módon gyakorolható.

                  3.   A bizottság megjelöli azokat az intézkedéseket és politikákat, amelyeket fenntartható beszerzésnek tekint, és amelyek összhangban vannak a legjobb érték/ár arány elvével és a Felek nemzetközi kereskedelmi kötelezettségeivel, és jelentést készít az intézkedésekre és politikákra vonatkozó bevált gyakorlatokról.

         F. MELLÉKLET

            A Kormányzati Beszerzési Bizottság határozata a Felek mellékleteiben szereplő kizárásokra és korlátozásokra vonatkozó munkaprogramról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a Kormányzati Beszerzési Megállapodás (a továbbiakban: Megállapodás) XXII. cikke (8) bekezdésének a) pontja szerint a Felek munkaprogramokat – többek között a Felek mellékleteiben szereplő kizárásokra és korlátozásokra vonatkozó munkaprogramot –fogadnak el, és e programokat rendszeresen felülvizsgálják;
            FELISMERVE, hogy a Felek kizárásokat és korlátozásokat szerepeltetnek a Megállapodás I. függelékéhez csatolt mellékleteikben (a továbbiakban: kizárások és korlátozások);
            FELISMERVE a kormányzati beszerzésekre vonatkozó átlátható intézkedések fontosságát; és
            FIGYELEMBE VÉVE annak jelentőségét, hogy a Megállapodás XXII. cikke (7) bekezdése szerinti jövőbeli tárgyalások során fokozatosan csökkenjenek és megszűnjenek a kizárások és korlátozások,
            A KÖVETKEZŐKBEN AZ ALÁBBI MUNKAPROGRAMOT FOGADJA EL A FELEK MELLÉKLETEIBEN SZEREPLŐ KIZÁRÁSOK ÉS KORLÁTOZÁSOK TEKINTETÉBEN:
            1.   A kizárásokra és korlátozásokra vonatkozó munkaprogram kezdeményezése

            A bizottságnak a fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő első ülésén a bizottság a Felek mellékleteiben szereplő kizárásokra és korlátozásokra vonatkozó munkaprogramot kezdeményez, a következő célokkal:

                        a)

                        az átláthatóság növelése a Feleknek a Megállapodás I. függelékéhez csatolt mellékleteiben szerepeltetett kizárások és korlátozások alkalmazási köre és hatálya tekintetében; és

                        b)

                        információk szolgáltatása a kizárásokkal és korlátozásokkal kapcsolatban a Megállapodás XXII. cikke (7) bekezdése szerinti tárgyalások előmozdítása érdekében.

                  2.   Átláthatósági program

            Legkésőbb a munkaprogram kezdeményezését követő hat hónapon belül valamennyi Fél listát nyújt be a bizottságnak a következőkre vonatkozóan:

                        a)

                        a Megállapodás I. függelékéhez csatolt mellékleteiben általa fenntartott országspecifikus kizárások; és

                        b)

                        a Megállapodás I. függelékéhez csatolt mellékleteiben megjelölt olyan egyéb kizárás vagy korlátozás, amely a Megállapodás II. cikke (2) bekezdése e) pontjának hatálya alá esik, a kkv-kre vonatkozó munkaprogram keretében felülvizsgálat alatt álló kizárások és korlátozások kivételével, illetve azon eset kivételével, amikor a Fél kötelezettséget vállalt arra, hogy a Megállapodás I. függelékéhez csatolt valamely mellékletben szereplő kizárást vagy korlátozást kivezeti.

                  3.   Összeállítás a szolgáltatott adatokból

            A Titkárság összeállítást készít a szolgáltatott adatokból, és a szolgáltatott adatokat, valamint az összeállítást megküldi a Feleknek. A Titkárság mellékeli azon Felek listáját, amelyek nem szolgáltattak adatot.
            4.   További információk kérése

            Bármely Fél időről időre további információkat kérhet bármely, a 2. a) és b) pont hatálya alá tartozó kizárásról vagy korlátozásról, beleértve azokat az intézkedéseket, amelyek kizárás vagy korlátozás hatálya alá tartoznak, azok jogi szabályozását, végrehajtásuk politikáját és gyakorlatát, valamint az ilyen intézkedések tárgyát képező beszerzés értékét. Az ilyen kérelmet kapó Félnek haladéktalanul meg kell adnia a kért információt.
            5.   Összeállítás a további információkból

            A Titkárság összeállítást készít a valamely Felet illetően szolgáltatott kiegészítő információkból, és azt megküldi a Feleknek.
            6.   A bizottság által végzett felülvizsgálat

            A Megállapodás XXI. cikke (3) bekezdésének a) pontja szerinti éves ülésén a bizottság felülvizsgálja a Felek által szolgáltatott információkat, annak eldöntése érdekében, hogy azok:

                        a)

                        a lehető legmagasabb szintű átláthatóságot biztosítják-e a Feleknek a Megállapodás I. függelékéhez csatolt mellékleteiben szerepeltetett kizárások és korlátozások tekintetében; és

                        b)

                        kielégítő információkat nyújtanak-e a Megállapodás XXII. cikke (7) bekezdése szerinti tárgyalások előmozdítása érdekében.

                  7.   A Megállapodáshoz csatlakozó új Fél

            A Megállapodáshoz csatlakozó új Fél a csatlakozástól számított hat hónapon belül benyújtja a bizottságnak a 2. pontban megjelölt listát.

         G. MELLÉKLET

            A Kormányzati Beszerzési Bizottság határozata a nemzetközi beszerzések során alkalmazandó biztonsági szabványokra vonatkozó munkaprogramról
            A 2012. március 30-i határozat
            A KORMÁNYZATI BESZERZÉSI BIZOTTSÁG,
            TUDOMÁSUL VÉVE, hogy a Kormányzati Beszerzési Megállapodás (a továbbiakban: Megállapodás) XXII. cikke (8) bekezdésének a) pontja szerint a Felek munkaprogramokat – többek között a nemzetközi beszerzések során alkalmazandó biztonsági szabványokra vonatkozó munkaprogramot – fogadnak el, és e programokat rendszeresen felülvizsgálják;
            TUDOMÁSUL VÉVE, hogy a Megállapodás X. cikkének (1) bekezdése úgy rendelkezik, hogy a beszerzést végző szerv „nem készíthet, nem fogadhat el vagy nem alkalmazhat műszaki leírásokat, vagy nem írhat elő megfelelőségértékelési eljárásokat azzal a céllal vagy eredménnyel, hogy szükségtelen akadályt állítson a nemzetközi kereskedelem útjába”;
            TUDOMÁSUL VÉVE, hogy a Megállapodás III. cikke (2) bekezdésének a) pontja nem gátolja meg a Feleket abban, hogy meghozzák vagy végrehajtsák a közbiztonság védelméhez szükséges intézkedéseket, feltéve, hogy az ilyen intézkedéseket nem alkalmazzák olyan módon, amely önkényes vagy indokolatlan megkülönböztetést vagy a nemzetközi kereskedelem rejtett korlátozását jelenti;
            FELISMERVE a közbiztonság és a nemzetközi kereskedelem szükségtelen akadályozása közötti kiegyensúlyozott megközelítés szükségességét;
            FELISMERVE, hogy a közbiztonság terén a Felek által követett eltérő gyakorlatok hátrányos hatást gyakorolhatnak a Megállapodás céljainak teljesítésére,
            A KÖVETKEZŐKBEN AZ ALÁBBI MUNKAPROGRAMOT FOGADJA EL A BIZTONSÁGI SZABVÁNYOK TEKINTETÉBEN:

                        1.

                        A nemzetközi beszerzések során alkalmazandó biztonsági szabványokra vonatkozó munkaprogram kezdeményezése: A bizottságnak a fennálló (1994. évi) Kormányzati Beszerzési Megállapodás módosításáról szóló jegyzőkönyv hatálybalépését követő első ülésén a bizottság a nemzetközi beszerzések során alkalmazandó biztonsági szabványokra vonatkozó munkaprogramot kezdeményez.

                        2.

                        A munkaprogram az alábbi témákkal kapcsolatban alkalmazott bevált gyakorlatok megosztása céljából vizsgálja a különböző kérdéseket:

                                    a)

                                    A Felek törvényei, rendeletei és gyakorlata, valamint a Megállapodás beszerzést végző szervek általi végrehajtásáról szóló iránymutatások miként kezelik a közbiztonsági problémákat.

                                    b)

                                    A Megállapodás X. cikkében szereplő, a műszaki leírásokra vonatkozó rendelkezések és a Megállapodás III. cikkében, valamint a Felek I. függelékhez csatolt mellékleteiben szereplő, a közbiztonság védelmére vonatkozó rendelkezések közötti viszony.

                                    c)

                                    A közbiztonság védelme érdekében elfogadható bevált gyakorlatok a műszaki előírásokra és ajánlattételi dokumentációra vonatkozó, a X. cikkben szereplő rendelkezések fényében.

                        3.

                        A bizottság kialakítja a 2. pontban megjelölt valamennyi téma vizsgálatának körét és ütemezését. A bizottság jelentést készít, amelyben összefoglalja az e témákra vonatkozó vizsgálatának eredményét, és felsorolja a 2. c) pontban hivatkozott bevált gyakorlatokat.


title: A Tanács (EU) 2016/342 határozata (2016. február 12.) az egyrészről az Európai Unió és az Európai Atomenergia-közösség, másrészről Koszovó * közötti stabilizációs és társulási megállapodásnak az Unió nevében történő megkötéséről

text:
                  16.3.2016

                  HU

                  Az Európai Unió Hivatalos Lapja

                  L 71/1

            A TANÁCS (EU) 2016/342 HATÁROZATA
      (2016. február 12.)
      az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodásnak az Unió nevében történő megkötéséről
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 37. cikkére, összefüggésben annak 31. cikkének (1) bekezdésével,
      tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (7) bekezdésével, 218. cikke (6) bekezdése a) pontjának i. alpontjával és 218. cikke (8) bekezdésének második albekezdésével,
      tekintettel az Európai Bizottság javaslatára,
      tekintettel az Európai Parlament egyetértésére,
      mivel:

                  (1)

                  Az (EU) 2015/1988 (1) tanácsi határozatnak megfelelően az Európai Unió és az Európai Atomenergia-közösség, valamint Koszovó közötti stabilizációs és társulási megállapodást (a továbbiakban: a megállapodás) az Unió nevében 2015. október 22-én aláírták, figyelemmel annak egy későbbi időpontban történő megkötésére.

                  (2)

                  Az Unió és Koszovó között szoros a kapcsolat és közös értékek kötik őket össze, és meg kívánják erősíteni ezeket a kapcsolatokat és viszonosságon és kölcsönös érdeken alapuló, szoros és tartós kapcsolatot szándékoznak létrehozni, amelynek lehetővé kell tennie Koszovó számára, hogy tovább erősítse és bővítse az Unióval fenntartott kapcsolatokat.

                  (3)

                  Az Unió közvetítésével zajló párbeszéd keretében 2013. április 19-én létrejött „a kapcsolatok normalizálását vezérlő elvekről szóló első megállapodás”.

                  (4)

                  A megállapodás az Unió és Koszovó közötti társulást hoz létre, amelyet kölcsönös jogok és kötelezettségek, közös fellépés és különleges eljárások jellemeznek. A megállapodás továbbá az Európai Unióról szóló szerződés (EUSZ) V. címe 2. fejezetének hatálya alá tartozó, az Unió közös kül- és biztonságpolitikáját érintő rendelkezéseket is tartalmaz. A megállapodás megkötésére vonatkozó határozatot tehát egyrészt azon jogalapra kell alapozni, amely egy olyan társulás létrehozásáról rendelkezik, amely lehetővé teszi az Unió számára, hogy kötelezettségvállalásokat tegyen a Szerződések által szabályozott valamennyi területen, másrészt pedig az EUSZ V. címének 2. fejezete alá eső területeken létrejövő megállapodásokra vonatkozó jogalapra.

                  (5)

                  Ez a megállapodás kizárólag uniós megállapodás. Az Unió által e megállapodás értelmében vállalandó kötelezettségek és együttműködés csak az uniós vívmányok, illetve a meglévő uniós politikák területeire vonatkozik. E megállapodásnak kizárólag uniós megállapodásként történő aláírása és megkötése nem érinti a jövőben kötendő hasonló megállapodások jellegét és hatályát. Nem érinti továbbá az uniós intézményekre a Szerződések értelmében ruházott hatásköröket és az uniós intézmények és a tagállamok hatáskörökre vonatkozó álláspontjait sem. A megállapodás rendelkezik a különféle szakpolitikai területeken, többek között a bel- és igazságügy területén folytatott széles körű együttműködésről.

                  (6)

                  A megállapodás megkötése nem érinti a tagállamok Koszovó jogállására vonatkozó álláspontját, amelyről a nemzeti gyakorlatnak és a nemzetközi jognak megfelelően születik majd döntés.

                  (7)

                  Ezen túlmenően az e határozatban és a megállapodás mellékelt szövegében alkalmazott kifejezések, szövegezés vagy meghatározások egyike sem, illetve a megállapodás megkötéséhez szükséges valamennyi jogalap alkalmazása sem jelenti azt, hogy az Unió önálló államként ismerné el Koszovót, sem azt, hogy az egyes tagállamok elismernék Koszovót ilyen minőségben, hogy ha korábban ezt nem tették meg.

                  (8)

                  A megállapodás megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

                  (9)

                  A megállapodást jóvá kell hagyni,

            ELFOGADTA EZT A HATÁROZATOT:
      1. cikk
      Az Európai Unió és az Európai Atomenergia-közösség, valamint Koszovó közötti stabilizációs és társulási megállapodást az Unió nevében a Tanács jóváhagyja az Európai Unióról szóló szerződés és az Európai Unió működéséről szóló szerződés hatálya alá tartozó kérdések tekintetében.
      A megállapodás szövegét csatolták e határozathoz.
      2. cikk
      A megállapodás (2) 144. cikkében előírt értesítést az Unió nevében a Tanács elnöke teszi meg.
      3. cikk
      (1)   A Stabilizációs és Társulási Tanács elnöki tisztét az Unió részéről az Unió külügyi és biztonságpolitikai főképviselője – a Szerződésekből fakadó feladatkörének megfelelően és mint a Külügyek Tanácsának elnöke – tölti be.
      A Stabilizációs és Társulási Bizottság elnöki tisztét a Bizottság képviselője tölti be.
      (2)   A Bizottság felhatalmazást kap arra, hogy az Unió nevében jóváhagyja a megállapodás módosításait, ha a megállapodás rendelkezése szerint azokat a Stabilizációs és Társulási Bizottságnak kell elfogadnia.
      4. cikk
      E határozat nem érinti a tagállamok és az Unió Koszovó jogállására vonatkozó álláspontját.
      5. cikk
      Ez a határozat az elfogadásának napján lép hatályba.

         Kelt Brüsszelben, 2016. február 12-én.

               a Tanács részéről

               az elnök

            J.R.V.A. DIJSSELBLOEM

         (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 290., 2015.11.6., 4. o.

         (2)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: Az Európai Parlament és a Tanács 602/2012/EU határozata ( 2012. július 4. ) az Európai Újjáépítési és Fejlesztési Bank (EBRD) létrehozásáról szóló megállapodásnak az EBRD műveletei földrajzi hatókörének a dél- és kelet-mediterrán térségre való kiterjesztése tekintetében történő módosításáról

text:
               7.7.2012

               HU

               Az Európai Unió Hivatalos Lapja

               L 177/1

         AZ EURÓPAI PARLAMENT ÉS A TANÁCS 602/2012/EU HATÁROZATA
   (2012. július 4.)
   az Európai Újjáépítési és Fejlesztési Bank (EBRD) létrehozásáról szóló megállapodásnak az EBRD műveletei földrajzi hatókörének a dél- és kelet-mediterrán térségre való kiterjesztése tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamentek számára való megküldését követően,
   rendes jogalkotási eljárás keretében (1),
   mivel:

               (1)

               Az Európai Újjáépítési és Fejlesztési Bank (EBRD) 1991-es létrehozása óta segíti a közép- és kelet-európai országokat a nyílt piacgazdaságra való átállásban, valamint támogatja a magán- és vállalkozói kezdeményezéseket. Hasonló célkitűzések előmozdítása érdekében az EBRD műveleteinek földrajzi hatókörét a dél- és kelet-mediterrán régióra is ki kell terjeszteni. A dél- és kelet-mediterrán régió gazdasági és politikai helyzete arra késztette az EBRD-t, hogy olyan fokozatos megközelítést dolgozzon ki a tevékenységei megkezdésére vonatkozóan, amely figyelembe veszi a régió sajátosságait.

               (2)

               A banki műveletek földrajzi hatókörének a dél- és kelet-mediterrán régióra való kiterjesztéséről az igazgatótanács által a kormányzótanácsnak benyújtott jelentés meghatározása szerint a déli és a keleti mediterrán régió a Földközi-tenger partján fekvő országokból, és a régióba szorosan integrálódott Jordániából áll.

               (3)

               A dél- és kelet-mediterrán régióban 2011-ben végbement fejleményekre reagálva a Bizottság és az Unió külügyi és biztonságpolitikai főképviselője 2011. március 8-án közös közleményt adott ki „Partnerség a demokráciáért és a közös jólétért a dél-mediterrán térséggel” címmel, amelyben az Unió határozott politikai és gazdasági támogatásáról biztosította a régiót. A közös közlemény utalt arra a lehetőségre is, hogy az EBRD megbízatását – az EBRD elmúlt húsz évben szerzett tapasztalataira építve – kiterjesztik a déli szomszédság országaira is. A 2011. március 24–25-i Európai Tanács általánosságban jóváhagyta a közös közlemény tartalmát. Az Európai Parlament a 2011. április 7-i, „Az európai szomszédságpolitika felülvizsgálata – déli dimenzió” című állásfoglalásában felkérte az EBRD-t alapokmánya módosítására annak érdekében, hogy a bank részt vehessen a pénzügyi segítségnyújtási folyamatban.

               (4)

               A G8-ak vezetői 2011 májusában elindították a deauville-i partnerséget, hogy segítsék a dél- és kelet-mediterrán régió országait a szabad, demokratikus és toleráns társadalmakká való átalakulás folyamatában, az EBRD-t pedig felhívták földrajzi hatókörének kiterjesztésére annak érdekében, hogy tapasztalatait hasznosítva támogassa ezen országok átmenetét a többpárti demokrácia, a pluralizmus és a piacgazdaság elveinek befogadása terén.

               (5)

               Az EBRD műveleteinek a dél- és kelet-mediterrán régió országaira való kiterjesztése azt tükrözi, hogy az Unió és a nemzetközi közösség támogatja – az arab tavasz által felerősített – reményt a régióban a piacgazdasággá és pluralista demokratikus társadalmakká való átalakulásra.

               (6)

               Szem előtt tartva az EBRD-műveletek új országaiban a gazdaság ingatag helyzetét és a társadalmi egyenlőtlenségeket, amelyek az arab tavasz tüntetéseinek fő kiváltó okai közé tartoztak, az EBRD irányító testületekbe delegált uniós képviselőknek ösztönözniük kell az EBRD-t arra, hogy jobban koncentráljon a magánszektor fejlesztésére, és így az általa nyújtott finanszírozás révén hozzájárulhasson a szociális és környezeti szempontból fenntartható társadalmak kialakulásához, a vonatkozó millenniumi fejlesztési célokban, valamint az Európai Unióról szóló szerződés 3. cikkének (5) bekezdésében és 21. cikkében foglaltakkal összhangban. Az EBRD irányító testületekbe delegált uniós képviselőknek ösztönözniük kell az EBRD-t különösen arra, hogy járuljon hozzá az energiahatékony, társadalmi szempontból befogadó nyitott piacgazdaságra történő átálláshoz, figyelembe véve egyúttal a társadalom, a szegénység, a polgári és emberi jogok állapotát.

               (7)

               A 2011. szeptember 30-án elfogadott 137. és 138. határozattal az EBRD kormányzótanácsa az EBRD létrehozásáról szóló megállapodás (a továbbiakban: a megállapodás) szükséges módosításai mellett szavazott, lehetővé téve ezzel az EBRD műveletei földrajzi hatókörének a déli és keleti mediterrán régióra történő kiterjesztését, fenntartva ugyanakkor elkötelezettségét a műveletek jelenlegi földrajzi körébe tartozó országok iránt. Az EBRD kormányzótanácsának valamennyi uniós tagja, ideértve az Uniót képviselő kormányzót is, megszavazta ezeket a módosításokat.

               (8)

               Az EBRD kormányzótanácsa a 2011. május 21-én elfogadott 134. határozatában kiemelte, hogy az EBRD megbízatásának tervezett kiterjesztését anélkül kell végrehajtani, hogy a részvényeseket további tőke-hozzájárulásra köteleznék.

               (9)

               A megállapodás 56. cikke alapján az EBRD kormányzótanácsának az összes tag álláspontját ki kell kérnie arról, hogy elfogadják-e a javasolt módosításokat.

               (10)

               Az EBRD irányító testületeibe delegált uniós képviselőknek minden tőlük telhetőt meg kell tenniük annak szorgalmazása érdekében, hogy az EBRD szorosan kövesse nyomon a műveleteit, különösen azokban az országokban, ahol a politikai elszámoltathatóság hiányzik, ahol megsértik a polgári és az emberi jogokat vagy nagymértékű a korrupció. Ezenkívül az EBRD irányító testületeibe delegált uniós képviselőknek minden lehetőséget meg kell ragadniuk annak biztosítására, hogy az EBRD-műveletekbe újonnan bevont országokban folytatott tevékenységei során figyelembe vegye a banki tevékenységek során alkalmazandó lehető legnagyobb körültekintésnek, az átláthatóságnak és a csalás elleni fellépésnek az Európai Újjáépítési és Fejlesztési Bank (EBRD) tőkeemeléséről hozott döntés nyomán kibocsátott további részvényeknek az Európai Unió általi lejegyzéséről szóló, 2011. november 16-i 1219/2011/EU európai parlamenti és tanácsi határozat (2) szerinti elveit.

               (11)

               Az EBRD irányító testületeibe delegált uniós képviselőknek ösztönözniük kell az EBRD-t arra, hogy a dél- és kelet-mediterrán régióban végzett tevékenysége során is folytassa a szoros kapcsolatot az Unióval és a civil társadalommal, valamint fejlessze tovább szoros együttműködését az Európai Befektetési Bankkal és más európai és nemzetközi közfinanszírozási intézményekkel annak érdekében, hogy maradéktalanul kiaknázhassa a bennük rejlő komparatív előnyöket. Az EBRD-nek el kell kerülnie továbbá, hogy ilyen közfinanszírozási intézményekkel azonos tevékenységet folytasson.

               (12)

               Mielőtt az EBRD jóváhagyja műveletei kiterjesztését bármely potenciális új országra, el kell készítenie az érintett országban fennálló gazdasági és politikai feltételek részletes technikai értékelését, amelynek ki kell terjednie a következőkre: az adott ország elkötelezettsége a többpárti demokrácia, a pluralizmus és a piacgazdaság iránt – a megállapodás 1. cikkében foglaltaknak megfelelően; az átalakulás hiányosságai; a más nemzetközi pénzügyi intézmények által az adott országban végzett tevékenységek áttekintése; azon prioritások áttekintése, amelyek tekintetében az EBRD a legnagyobb mértékben tudná hasznosítani egyedülálló ismereteit és készségeit. Ezen értékelések megvitatása során az EBRD irányító testületeibe delegált uniós képviselőknek szorgalmazniuk kell, hogy az EBRD maradéktalanul vegye figyelembe az Unió nézeteit.

               (13)

               Abban a jelentésben, amelyet a Bizottság az 1219/2011/EU határozatnak megfelelően a 2011–2015 közti időszakra vonatkozóan a tőkeforrások negyedik felülvizsgálatának végén fog előterjeszteni, a Bizottságnak figyelembe kell vennie az EBRD tevékenységének a dél- és kelet-mediterrán régióra való kiterjesztését.

               (14)

               Ami az EBRD-nek a műveletek földrajzi körébe bevonandó dél- és kelet-mediterrán országokban a jól működő, fenntartható és modern piacgazdaságok kialakulásához való hozzájárulását illeti, az EBRD irányító testületeibe delegált uniós képviselőknek fel kell kérniük az EBRD-t arra, hogy teljesítményéről évente tegyen jelentést, és a tőkeforrások ötéves felülvizsgálatait megelőzően végezzen átfogó értékelést tevékenységének az ilyen piacgazdaságok kialakítására gyakorolt hatásáról.

               (15)

               A megállapodás módosításait ezért az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   Az EBRD műveletei földrajzi hatókörének kiterjesztéséről szóló megállapodás 1. és 18. cikkének módosításait az Európai Parlament és a Tanács az Unió nevében jóváhagyja.
   A módosítások szövegét tájékoztatás céljából a melléklet tartalmazza.
   2. cikk
   Az EBRD Európai Uniót képviselő kormányzója az Unió nevében közli az EBRD-vel a módosítások elfogadásáról szóló nyilatkozatot.
   3. cikk
   Az EBRD Európai Uniót képviselő kormányzója az Európai Parlament részére teendő éves jelentése részeként beszámol az EBRD által a dél- és kelet-mediterrán régióban folytatott tevékenységekről és műveletekről is.
   4. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2012. július 4-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  Az Európai Parlament 2012. június 13-i álláspontja (a Hivatalos Lapban még nem tették közzé) és a Tanács 2012. június 26-i határozata.

      (2)  HL L 313., 2011.11.26., 1. o.

      MELLÉKLET

         AZ EURÓPAI ÚJJÁÉPÍTÉSI ÉS FEJLESZTÉSI BANK LÉTREHOZÁSÁRÓL SZÓLÓ MEGÁLLAPODÁS MÓDOSÍTÁSAI

      A bank létrehozásáról szóló megállapodás 1. cikke a következőképpen módosul (az új szövegrész dőlt betűvel szedve):

         „1. cikk
         Cél
         A gazdasági fejlődéshez és az újjáépítéshez hozzájárulva, a Bank célja, hogy elősegítse az átmenetet a nyitott piacgazdaságba, valamint támogassa a magán- és vállalkozói kezdeményezéseket azokban a közép- és kelet-európai országokban, amelyek elkötelezték magukat a többpárti demokrácia, a pluralizmus és a piacgazdaság elvei mellett, és azokat alkalmazzák. Ugyanezen feltételek mellett a Bank célja Mongóliában, valamint a dél- és kelet-mediterrán régió országaiban is megvalósítható a tagok összes szavazati jogának legalább háromnegyedét képviselő kormányzók legalább kétharmadának egyetértésével. Ennek megfelelően az e megállapodásban és mellékleteiben szereplő »közép- és kelet-európai országok«, a »fogadó ország (vagy országok)«, valamint a »fogadó tagország (vagy tagországok)« hivatkozás Mongóliára és a dél- és kelet-mediterrán térség minden ilyen országára is egyaránt vonatkozik.”

      A bank létrehozásáról szóló megállapodás 18. cikkének szövege a következőképpen módosul (az új szövegrész dőlt betűvel szedve):

         „18. cikk
         Különleges alapok

                     i.

                     A Bank elvállalhatja olyan különleges alapok kezelését, amelyek rendeltetése a fogadó országokban és potenciális fogadó országokban a Bank céljának szolgálata és amelyek feladatai körébe tartoznak. Az ilyen különleges alapok kezelésének teljes költségét az adott különleges alap viseli.

                     ii.

                     Az i. albekezdés alkalmazásában a Kormányzótanács bármely nem fogadó ország tag kérésére határozhat arról, hogy az adott tag korlátozott időtartamra, megfelelő feltételek mellett potenciális fogadó országnak minősüljön. Az ilyen határozatot a tagok összes szavazati jogának legalább háromnegyedét képviselő kormányzók legalább kétharmadának egyetértésével hozzák meg.

                     iii.

                     A valamely tag potenciális fogadó országgá minősítését lehetővé tevő határozat csak akkor hozható meg, ha az adott tag képes a fogadó országgá válás feltételeinek teljesítésére. Ezek a követelmények a határozat meghozatalának időpontjában a megállapodás 1. cikkében szereplő, illetve a határozat meghozatalának időpontjában a Kormányzótanács által már jóváhagyott módosítások hatálybalépése nyomán érvényessé váló követelmények.

                     iv.

                     Ha valamely potenciális fogadó ország a ii. albekezdésben említett időszak végéig nem válik fogadó országgá, a Bank haladéktalanul beszüntet minden különleges műveletet az adott országban, a különleges alap eszközeinek rendeltetésszerű megvalósításával, megőrzésével és védelmével, illetve a különleges alappal kapcsolatban keletkezett kötelezettségek rendezésével kapcsolatos műveltek kivételével.

               (2)   A Bank által elfogadott különleges alapok a fogadó országokban és potenciális fogadó országokban bármilyen módon és bármilyen feltételek mellett felhasználhatók, amennyiben összhangban állnak a Bank céljával és feladataival, e megállapodás más vonatkozó rendelkezéseivel, és az ilyen alapokra vonatkozó megállapodással vagy megállapodásokkal.
         (3)   A Bank olyan szabályokat és szabályozásokat fogad el, amelyek szükségesek az egyes különleges alapok létesítéséhez, kezeléséhez és felhasználásához. E szabályok és szabályozások összhangban vannak e megállapodás rendelkezéseivel, kivéve azon rendelkezéseket, amelyek kifejezetten csak a Bank rendes műveleteire alkalmazandók.”


title: A Tanács határozata (2002. március 4.) az ózonréteget lebontó anyagokról szóló montreali jegyzőkönyv negyedik módosításának elfogadásáról

text:
44                   HU                              Az Európai Unió Hivatalos Lapja                                            11/41. kötet
32002D0215
2002.3.14.                                   AZ EURÓPAI KÖZÖSSÉGEK HIVATALOS LAPJA                                                   L 72/18
                                                      A TANÁCS HATÁROZATA
                                                             (2002. március 4.)
             az ózonréteget lebontó anyagokról szóló montreali jegyzőkönyv negyedik módosításának elfogadásáról
                                                               (2002/215/EK)
AZ EURÓPAI UNIÓ TANÁCSA,                                                (4)     A Bizottság a Közösség nevében részt vett a tárgyalásokon
                                                                                és a módosítások elfogadásában.
tekintettel az Európai Közösséget létrehozó szerződésre, és külö-
nösen annak 175. cikke (1) bekezdésére, összefüggésben
300. cikke (2) bekezdésének első mondatával és 300. cikke (3)
bekezdésének első albekezdésével,                                       (5)     A Közösség – különösen az ózonréteget lebontó anyagok-
                                                                                ról szóló, 2000. június 29-i 2037/2000/EK európai parla-
                                                                                menti és tanácsi rendeletben (7) – intézkedéseket fogadott
tekintettel a Bizottság javaslatára (1),                                        el a módosítás által érintett területen, és ezért e területen
                                                                                nemzetközi kötelezettségeket kell vállalnia.
tekintettel az Európai Parlament véleményére (2),
mivel:                                                                  (6)     A Közösségnek jóvá kell hagynia a montreali jegyzőkönyv
                                                                                negyedik módosítását, mert annak rendelkezései a terme-
(1)    A Közösség a környezeti felelősségéből kifolyólag csatla-                lésre, illetve a szabályozott anyagoknak a Közösség és más
       kozott a 88/540/EGK határozattal (3) az ózonréteg védel-                 Szerződő Felek közötti kereskedelemére vonatkoznak, és e
       méről szóló bécsi egyezményhez, valamint az ózonréteget                  rendelkezések végrehajtása a Közösség kötelezettsége,
       lebontó anyagokról szóló montreáli jegyzőkönyvhöz, vala-
       mint a 91/690/EGK határozattal (4) jóváhagyta az említett
       jegyzőkönyv első módosítását, a 94/68/EK határozattal (5)
       jóváhagyta az említett jegyzőkönyv második módosítását           A KÖVETKEZŐKÉPPEN HATÁROZOTT:
       és a 2000/646/EK határozattal (6) jóváhagyta az említett
       jegyzőkönyv harmadik módosítását.
(2)    A legújabb tudományos ismeretek azt mutatják, hogy az                                             1. cikk
       ózonréteg megfelelő védelmének érdekében az ózont
       lebontó anyagok kereskedelmének az 1997-ben módosí-              Az ózonréteget lebontó anyagokról szóló montreali jegyzőkönyv
       tott montreali jegyzőkönyvben előírtnál nagyobb fokú sza-        negyedik módosítását a Közösség nevében a Tanács jóváhagyja.
       bályozása szükséges. Ezen ismeretek arra is rávilágítanak,
       hogy további intézkedések szükségesek az ózont lebontó           A módosítás szövegét csatolták e határozathoz.
       anyagok, különösen a részlegesen halogénezett klórozott-
       fluorozott szénhidrogének és az új anyagok gyártásának
       ellenőrzésére.
                                                                                2. cikk
(3)    A montreali jegyzőkönyv ezen ellenőrzéseket bevezető
       negyedik módosítását a Szerződő Felek 1999. decemberé-           A Tanács elnöke felhatalmazást kap, hogy kijelölje a harmadik
       ben Pekingben fogadták el.                                       módosítás jóváhagyásáról szóló okiratnak a Közösség nevében az
                                                                        Egyesült Nemzetek főtitkáránál – a montreali jegyzőkönyv
                                                                        negyedik módosítása 3. cikkével összefüggésben, az ózonréteg
(1) HL C 213. E, 2001.7.31., 251. o.                                    védelméről szóló bécsi egyezmény 13. cikkével összhangban –
(2) 2001.10.2-i vélemény (a Hivatalos Lapban még nem tették közzé).
(3) HL L 297., 1988.10.31., 8. o.
                                                                        történő letétbe helyezésére jogosult személy(eke)t.
(4) HL L 377., 1991.12.31., 28. o.
(5) HL L 33., 1994.2.7., 1. o.
(6) HL L 272., 2000.10.25., 26. o.                                      (7) HL L 244., 2000.9.29., 1. o.
 ---pagebreak--- 11/41. kötet      HU                             Az Európai Unió Hivatalos Lapja                         45
                                                              3. cikk
           Ezt a határozatot az Európai Közösségek Hivatalos Lapjában ki kell hirdetni.
           Kelt Brüsszelben, 2002. március 4-én.
                                                                                a Tanács részéről
                                                                                az elnök
                                                                                J. MATAS I PALOU


title: 2013/478/EU: A Bizottság határozata ( 2013. szeptember 27. ) az Európai Csalás Elleni Hivatal (OLAF) létrehozásáról szóló 1999/352/EK, ESZAK, Euratom határozat módosításáról

text:
               28.9.2013

               HU

               Az Európai Unió Hivatalos Lapja

               L 257/19

         A BIZOTTSÁG HATÁROZATA
   (2013. szeptember 27.)
   az Európai Csalás Elleni Hivatal (OLAF) létrehozásáról szóló 1999/352/EK, ESZAK, Euratom határozat módosításáról
   (2013/478/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 249. cikkére,
   mivel:

               (1)

               Az intézmények és a tagállamok nagy jelentőséget tulajdonítanak az Unió pénzügyi érdekei védelmének, valamint a csalás és más jogellenes, az Unió pénzügyi érdekeit sértő tevékenység elleni küzdelemnek, továbbá az e célból végrehajtandó intézkedések jelentőségét megerősíti az Európai Unió működéséről szóló szerződés 325. cikke.

               (2)

               Az 1999/352/EK, ESZAK, Euratom bizottsági határozatot (1) a 883/2013/EU rendelet (2) hatálybalépése miatt módosítani kell.

               (3)

               A Hivatal feladatainak továbbra is ki kell terjedniük a Hivatal tevékenységi körébe tartozó jogszabályi és szabályozási rendelkezések, ezen belül az Európai Unió működéséről szóló szerződés V. címének hatálya alá tartozó releváns eszközök, valamint az euro hamisítás elleni védelmét célzó eszközök elkészítésére. Továbbra is a Hivatal feladatai közé kell tartoznia az euro hamisítás elleni védelmét célzó képzésnek és technikai segítségnyújtásnak.

               (4)

               A Hivatalnak részt kell vennie a csalás és a korrupció elleni küzdelemre szakosodott nemzetközi szervezetek és szövetségek tevékenységében, mindenekelőtt a bevált gyakorlatok megosztása céljából.

               (5)

               Az Európai Ügyészség létrehozatala esetén a Bizottságnak fel kell mérnie a határozat felülvizsgálatának szükségességét,

         ELFOGADTA EZT A HATÁROZATOT:
   1. cikk
   Az 1999/352/EK, ESZAK, Euratom határozat a következőképpen módosul:

               1.

               Az 1. cikk második mondatát el kell hagyni.

               2.

               A 2. cikk a következőképpen módosul:

                           a)

                           az (1) bekezdésben „a Közösség” szó helyébe az „Unió” szó lép;

                           b)

                           a (2) bekezdés a következő második mondattal egészül ki:
                           „Ez magában foglalja az euro hamisítás elleni védelmének képzés és technikai segítségnyújtás révén történő megerősítését.”;

                           c)

                           a (3) bekezdés a következő mondattal egészül ki:
                           „Ez magában foglalhatja a csalás és a korrupció elleni küzdelemre szakosodott nemzetközi szervezetek és szövetségek tevékenységében való részvételt, mindenekelőtt a bevált gyakorlatok megosztása céljából.”;

                           d)

                           a (4) bekezdés helyébe a következő szöveg lép:
                           „(4)   A Hivatal feladata a Bizottság jogalkotási és szabályozási kezdeményezéseinek az (1) bekezdésben említett csalásmegelőzés, valamint az euro hamisítás elleni védelme céljából történő kidolgozása.”

               3.

               A 3. cikk a következőképpen módosul:

                           —

                           Az „igazgató” szó helyébe a „főigazgató” szó lép.

               4.

               A 4. cikk a következőképpen módosul:

                           —

                           Ez a rendelkezés a magyar nyelvi változatot nem érinti.

                           —

                           A „Közösség” szó helyébe az „Unió” szó lép.

               5.

               Az 5. cikk helyébe a következő szöveg lép:
               „5. cikk
               Főigazgató
               (1)   A Hivatalt a főigazgató vezeti. A főigazgatót a Bizottság nevezi ki, a (2) bekezdésben meghatározott eljárással összhangban. A főigazgató hivatali ideje hét év, amely nem meghosszabbítható.
               A Hivatal vizsgálatainak lefolytatásáért a főigazgató felel.
               (2)   Új főigazgató kinevezése érdekében a Bizottság pályázati felhívást tesz közzé az Európai Unió Hivatalos Lapjában. A pályázati felhívást a hivatalban lévő főigazgató hivatali idejének lejárta előtt legalább hat hónappal közzé kell tenni. Miután a Felügyelő Bizottság jóváhagyta a Bizottság által lefolytatott kiválasztási eljárást, a Bizottság összeállítja a megfelelő képesítésű jelöltek listáját. Az Európai Parlamenttel és a Tanáccsal folytatott konzultációt követően a Bizottság kinevezi a főigazgatót.
               (3)   A Hivatal főigazgatója vonatkozásában a Bizottság gyakorolja a kinevező hatóság hatásköreit. A főigazgatóval szemben a személyzeti szabályzat IX. melléklete 3. cikke (1) bekezdésének c) pontja értelmében kezdeményezett fegyelmi eljárás indítására vonatkozó minden döntést a Bizottság indokolással ellátott határozatával kell meghozni a Felügyelő Bizottsággal folytatott konzultációt követően. A meghozott határozatról tájékoztatni kell az Európai Parlamentet, a Tanácsot és a Felügyelő Bizottságot.”

               6.

               A 6. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A Hivatal személyzete vonatkozásában a Hivatal főigazgatója gyakorolja a kinevező hatóság és a munkaszerződések megkötésére felhatalmazott hatóság hatásköreit. A főigazgató átruházhatja ezeket a hatásköröket. Az egyéb alkalmazottakra vonatkozó alkalmazási feltételek rendelkezéseivel összhangban a főigazgató előírja a felvétel feltételeit és részletes szabályait, különösen a szerződések időtartamára és megújítására vonatkozóan.”;

                           b)

                           a (2) bekezdés helyébe a következő szöveg lép:
                           „(2)   A Felügyelő Bizottsággal folytatott konzultációkat követően a főigazgató megküldi a költségvetési főigazgató számára azt az előzetes költségvetési tervezetet, amelyet az Európai Unió általános költségvetésének Bizottságra vonatkozó szakaszában a Hivatalra vonatkozó mellékletbe kell bevezetni.”;

                           c)

                           a (3) bekezdés helyébe a következő szöveg lép:
                           „(3)   A főigazgató látja el az engedélyezésre jogosult tisztviselő szerepét az Európai Unió általános költségvetésének Bizottságra vonatkozó szakaszában a Hivatalra vonatkozó mellékletbe bevezetett előirányzatok végrehajtása, valamint azon csalás elleni költségvetési tételekbe bevezetett előirányzatok végrehajtása esetében, amelyekre az általános költségvetés végrehajtására vonatkozó belső szabályok alapján felhatalmazást kap. A főigazgató a fent említett belső szabályokkal összhangban hatásköreit átruházhatja a személyzeti szabályzat vagy az egyéb alkalmazottakra vonatkozó alkalmazási feltételek hatálya alá tartozó alkalmazottakra.”;

                           d)

                           a (4) bekezdés helyébe a következő szöveg lép:
                           „(4)   A Bizottság által a belső szervezetére vonatkozóan hozott határozatok annyiban alkalmazandók a Hivatalra, amennyiben azok összeegyeztethetők az uniós jogalkotó által a Hivatalt illetően elfogadott rendelkezésekkel, valamint e határozattal.”

               7.

               A 7. cikk utolsó mondatát el kell hagyni.

         2. cikk
   Ez a határozat az Európai Unió Hivatalos Lapjában való kihirdetését követő hónap első napján lép hatályba.

      Kelt Brüsszelben, 2013. szeptember 27-én.

            a Bizottság részéről

            az elnök

         José Manuel BARROSO

      (1)  A Bizottság 1999. április 28-i 1999/352/EK, ESZAK, Euratom határozata az Európai Csalás Elleni Hivatal létrehozásáról (HL L 136., 1999.5.31., 20. o.).

      (2)  Az Európai Parlament és a Tanács 2013. szeptember 11-i 883/2013/EU, Euratom rendelete az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999 Euratom tanácsi rendelet hatályon kívül helyezéséről (HL L 248., 2013.9.18., 1. o.).


title: A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól 2020. január 25-ig tartó időszakra történő kinevezéséről

text:
               25.6.2015

               HU

               Az Európai Unió Hivatalos Lapja

               L 159/70

         A TANÁCS (EU) 2015/994 HATÁROZATA
   (2015. június 23.)
   a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 300. cikke (3) bekezdésére és 305. cikkére,
   tekintettel a Régiók Bizottsága összetételének megállapításáról szóló, 2014. december 16-i 2014/930/EU tanácsi határozatra (1),
   tekintettel a tagállam által benyújtott javaslatra,
   mivel:

               (1)

               A Szerződés 300. cikkének (3) bekezdése előírja, hogy a Régiók Bizottságának tagjai és póttagjai – a regionális vagy helyi testületi képviselőségen túl – valamely regionális vagy helyi testületben választással nyert képviselői megbízatással rendelkezzenek, vagy valamely választott testületnek politikai felelősséggel tartozzanak.

               (2)

               A Szerződés 305. cikke értelmében a Régiók Bizottsága tagjait és azonos számú póttagjait a Tanács nevezi ki öt évre, az egyes tagállamok javaslatai alapján.

               (3)

               A Régiók Bizottsága tagjainak és póttagjainak hivatali ideje 2015. január 25-én lejárt, ezért ki kellett nevezni a Régiók Bizottsága új tagjait és póttagjait.

               (4)

               A Tanács 2015. január 26-án elfogadta a belga, a bolgár, a cseh, a dán, az észt, az ír, a görög, a spanyol, a francia, a horvát, az olasz, a ciprusi, a lett, a litván, a luxemburgi, a magyar, a máltai, a holland, az osztrák, a portugál, a román, a szlovén, a szlovák, a finn és a svéd kormány által javasolt tagoknak és póttagoknak, a német kormány által javasolt 23 tagnak és 23 póttagnak, valamint a lengyel kormány által javasolt 18 tagnak és 16 póttagnak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 határozatot (2). Azok a tagok és póttagok, akiknek a jelöléséről 2015. január 22-ig nem tájékoztatták a Tanácsot, nem kerülhettek bele az (EU) 2015/116 határozatba.

               (5)

               A Tanács 2015. február 5-én elfogadta a német kormány által javasolt további egy tag és egy póttag, valamint az Egyesült Királyság kormánya által javasolt tagok és póttagok kinevezéséről szóló (EU) 2015/190 határozatot (3).

               (6)

               Az (EU) 2015/116 és az (EU) 2015/190 határozatok elfogadását követően három lengyel tag és öt lengyel póttag helye maradt betöltetlen.

               (7)

               A Tanács 2015. május 29-én kézhez kapta a lengyel kormány által javasolt három tagot és hat póttagot tartalmazó listát. E listán szerepel egy hatodik póttag is, mivel Marek Karol OLSZEWSKI korábbi póttagot a Régiók Bizottságának tagjává kell kinevezni. Az említett tagokat és póttagokat ugyanarra a 2015. január 26-tól2020. január 25-ig tartó időszakra kell kinevezni, mint az (EU) 2015/116 határozattal és az (EU) 2015/190 határozattal kinevezett tagokat és póttagokat. Ezt a határozatot ezért visszamenőleges hatállyal, 2015. január 26-tól kell alkalmazni,

         ELFOGADTA EZT A HATÁROZATOT:
   1. cikk
   A Tanács a 2015. január 26-tól2020. január 25-ig tartó időszakra a Régiók Bizottsága tagjaivá, illetve póttagjaivá az alábbi személyeket nevezi ki:

               —

               taggá azokat a személyeket, akiknek a tagállamok szerinti listája az I. mellékletben szerepel,

               —

               póttaggá azokat a személyeket, akiknek a tagállamok szerinti listája a II. mellékletben szerepel.

         2. cikk
   Ez a határozat az elfogadásának napján lép hatályba.
   Ezt a határozatot 2015. január 26-tól kell alkalmazni.

      Kelt, Luxembourgban, 2015. június 23-án.

            a Tanács részéről

            az elnök

         E. RINKĒVIČS

      (1)  HL L 365., 2014.12.19., 143. o.

      (2)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (3)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      I. MELLÉKLET

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

         POLSKA

                  Paweł GRZYBOWSKI

                     burmistrz miasta Rypin

                  Marek Karol OLSZEWSKI

                     wójt gminy Lubicz

                  Sławomir SOSNOWSKI

                     radny województwa lubelskiego

      II. MELLÉKLET

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

         POLSKA

                  Rafał Piotr BRUSKI

                     prezydent miasta Bydgoszczy

                  Marian Adam BURAS

                     wójt gminy Morawica

                  Marcin OCIEPA

                     radny miasta Opola

                  Krzysztof PASZYK

                     radny województwa wielkopolskiego

                  Cezary PRZYBYLSKI

                     radny województwa dolnośląskiego

                  Grzegorz WOLNIK

                     radny województwa śląskiego


title: 2006/846/EK: Az Európai Parlament határozata ( 2006. április 27. ) az Európai Élelmiszer-biztonsági Hatóság 2004. pénzügyi évre szóló általános költségvetésének végrehajtására vonatkozó mentesítésről

text:
               6.12.2006

               HU

               Az Európai Unió Hivatalos Lapja

               L 340/134

      AZ EURÓPAI PARLAMENT HATÁROZATA

   (2006. április 27.)
   az Európai Élelmiszer-biztonsági Hatóság 2004. pénzügyi évre szóló általános költségvetésének végrehajtására vonatkozó mentesítésről
   (2006/846/EK)
   AZ EURÓPAI PARLAMENT,

               —

               tekintettel az Európai Élelmiszer-biztonsági Hatóság 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Élelmiszer-biztonsági Hatóság 2004-es pénzügyi évre vonatkozó elszámolásáról szóló jelentésére, a Hatóság válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az élelmiszeripari jogszabályok általános alapelveinek és követelményeinek megállapításáról, az Európai Élelmiszerbiztonsági Ügynökség létrehozásáról és az élelmiszerbiztonsági kérdésekben követendő eljárások meghatározásáról szóló, 2002. január 28-i 178/2002/EK európai parlamenti és tanácsi rendeletre (4), és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Környezetvédelmi, Közegészségügyi és Élelmiszer-biztonsági Bizottság véleményére (A6-0105/2006),

               1.

               mentesítést ad az Európai Élelmiszer-biztonsági Hatóság ügyvezető igazgatója számára a Hatóság 2004-es pénzügyi évre szóló költségvetésének végrehajtására vonatkozóan;

               2.

               megjegyzéseit a csatolt állásfoglalásba foglalja;

               3.

               utasítja elnökét, hogy továbbítsa ezen határozatot, valamint annak szerves részét képező állásfoglalást az Európai Élelmiszer-biztonsági Hatóság ügyvezető igazgatójának, a Tanácsnak, a Bizottságnak, a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 21. o.

      (2)  HL C 332., 2005.12.28., 45. o.

      (3)  HL L 248., 2002.9.16., 1. o.

      (4)  HL L 31., 2002.2.1., 1. o. Az 1642/2003/EK rendelettel (HL L 245., 2003.9.29., 4. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: 2012/676/EU: A Tanács határozata ( 2012. október 29. ) a Régiók Bizottsága egy görög tagjának és egy görög póttagjának kinevezéséről

text:
               1.11.2012

               HU

               Az Európai Unió Hivatalos Lapja

               L 305/26

         A TANÁCS HATÁROZATA
   (2012. október 29.)
   a Régiók Bizottsága egy görög tagjának és egy görög póttagjának kinevezéséről
   (2012/676/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a görög kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Panagiótisz PSZOMIÁDISZ hivatali idejének lejártát követően a Régiók Bizottsága egy tagjának helye megüresedett. Szpirídon SZPIRÍDON-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Szpirídon SZPIRÍDON, Περιφερειακός Σύμβουλος Αττικής

                     és

               b)

               póttagként:

                           —

                           Dimítriosz PETROVITSZ, Περιφερειακός Σύμβουλος Ανατολικής Μακεδονίας Θράκης.

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 29-én.

            a Tanács részéről

            az elnök

         E. FLOURENTZOU

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2005/158/EK: A Tanács határozata (2005. február 17.) a Régiók Bizottsága egy spanyol póttagjának kinevezéséről

text:
               25.2.2005

               HU

               Az Európai Unió Hivatalos Lapja

               L 52/39

      A TANÁCS HATÁROZATA

   (2005. február 17.)
   a Régiók Bizottsága egy spanyol póttagjának kinevezéséről
   (2005/158/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               a Tanács 2002. január 22-én elfogadta a 2002/60/EK határozatot (1) a Régiók Bizottsága tagjainak és póttagjainak kinevezéséről,

               (2)

               Pere ESTEVE i ABAD lemondását követően a Régiók Bizottsága egy póttagjának helye betöltetlen maradt, és erről a Tanácsot 2005. január 19-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Pere ESTEVE i ABAD helyére Anna TERRÓN i CUSÍ-t (Secretaria General del Patronat Catalá Pro Europa – Delegada del Gobierno de la Generalidad de Cataluña en Bruselas) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Brüsszelben, 2005. február 17-én.

            a Tanács részéről

            az elnök

         J.-C. JUNCKER

      (1)  HL L 24., 2002.1.26., 38. o.